బంగారం
బంగారం (Gold), ఒక విలువైన లోహము, మరియు రసాయనిక మూలకము. నగల్లో, అలంకారాల్లో విరివిగా వాడతారు, ఆయుర్వేద వైద్యములో కూడా వాడతారు. బంగారం ఆవర్తన పట్టికలో 11 వ సమూహం (గ్రూప్ ) కు చెందిన మూలకం. బంగారం యొక్క పరమాణు సంఖ్య 79. బంగారం యొక్క సంకేత అక్షర Au (లాటిన్ లో బంగారాన్ని Aurun అంటారు). రసాయనికంగా బంగారం ఒక పరావర్తన మూలకం. స్వచ్ఛమైన బంగారం కొద్దిగా ఎరుపు చాయ కల్గిన పసుపుపచ్చ వన్నె కలిగిన ఎక్కువ సాంద్రత కలిగిన, మెత్తగా ఉండే లోహం.
క్యారెట్ (స్వచ్ఛత)
క్యారెట్ (Carat) అనేది బంగారం మిశ్రమాలకు కొలత యొక్క ఒక యూనిట్. స్వచ్ఛమైన బంగారం అంటే 24 క్యారెట్ల బంగారం, స్వచ్ఛమైన బంగారంలో 99.9 శాతం బంగారం ఉంటుంది. ఈ సందర్భంలో, ఒక క్యారెట్ బంగారం అంటే మిశ్రమలోహంలో ఇరవై నాల్గవ భాగం బంగారం అని, మిగిలిన 23 భాగాలు ఇతర లోహాలు అని చెప్పవచ్చు. స్వచ్ఛమైన బంగారం మృదువైనది, స్వచ్ఛమైన బంగారాన్ని అనేక ప్రయోజనాల కోసం నేరుగా ఉపయోగించలేము.